टाइम8, नबेम्बर 7: बागसा जिल्लानि सिङाव थानाय मुसलपुरनि बाथौफुरियाव थानाय जिल्ला बेंगिरिनि नब्लाङाव गंथाम जिल्ला फारियै बागसा, बरपेटा आरो नलबारी जिल्लानि बागसा, नलबारी, बेलसर आरो बरपेटा पि एइस इ डिभिजननि बिफानारि आरो सोरखारि थिखादारफोरजों एन डब्लिउ किउ, एस एम आरो सि बि डब्लिउ डब्लिउनि सायाव नायफाम जथुम खुंनाय जायो। बे जथुमाव रायजोनि पि एइस इ बिफाननि मन्थ्रि रिहन दैमारीया गाहाइ आलासि महरै बाहागो लानानै खौरांगिरिनि आगोलाव बुङोदि, ब्रैथि खेबनि थाखाय बि पि एफआनो बि टि सिआव सोरखार दागोन बेयो रोखा। बिथांनि राजखान्थियारि हाबाफारिखौ बि पि एफ हानजानिफ्रायनो जागायदों । बे बेलायाव बि पि एफ हानजाखौ नागारनायनि सोंलुआनो फैया। एमएलए इमानुयेल मसाहारीया मा जाहोनाव बि पि एफ हानजाखौ गाज्रि मोननानै बि पि एफ हानजानिफ्राय ओंखारनो सान्दों बेयो बिथांनि गावआरि बाथ्रा। बेआव बिहा बुंनांगौ जेबो गैया होननानै रोखा बुंथियो मन्थ्रि रिहन दैमारीआ।